[pic] | EUROOPAN YHTEISÖJEN KOMISSIO |

Bryssel 5.6.2009

KOM(2009) 258 lopullinen

KOMISSION KERTOMUS

Komission vuosikertomus takuurahaston tilanteesta ja hoidosta varainhoitovuonna 2008 {SEK(2009) 745}

SISÄLLYSLUETTELO

1. Oikeusperusta 3

2. Rahaston tilanne 31. joulukuuta 2008 4

2.1. Taloudellinen analyysi 4

2.2. Tilinpäätöksen esittäminen 6

2.3. Takuurahaston konsolidoimaton tilinpäätös 31. joulukuuta 2008 6

2.3.1. Takuurahaston konsolidoimaton tase 7

2.3.2. Takuurahaston konsolidoimaton taloudellinen tulos 10

3. Rahastosta ja rahastoon suoritetut maksut 12

3.1. Yleisestä talousarviosta rahastoon suoritettujen maksujen oikeusperusta 12

3.2. Yleisestä talousarviosta / yleiseen talousarvioon varainhoitovuonna suoritetut maksut 12

3.3. Rahaston rahoitusomaisuuden sijoittamisesta saadut korot 12

3.4. Maksuvelvoitteensa laiminlyöneiltä velallisilta perityt varat 14

4. Rahaston varojen käyttö 14

4.1. Viivästyneiden erien suorittaminen 14

4.2. EIP:n palkkio 14

OIKEUSPERUSTA

Neuvosto antoi 31. lokakuuta 1994 asetuksen (EY, Euratom) N:o 2728/94, jäljempänä ’asetus’, takuurahaston, jäljempänä ’rahasto’, perustamisesta ulkosuhteisiin liittyville hankkeille (EYVL L 293, 12.11.1994, s. 1). Jos lainansaaja laiminlyö yhteisön myöntämän tai takaaman lainan takaisinmaksun, laina maksetaan takaisin takuurahastosta. Asetusta on muutettu 25. toukokuuta 1999 annetulla neuvoston asetuksella (EY, Euratom) N:o 1149/99 (EYVL L 139, 2.6.1999, s. 1), 22. joulukuuta 2004 annetulla neuvoston asetuksella (EY, Euratom) N:o 2273/2004 (EUVL L 396, 31.12.2004, s. 28) ja viimeksi 30. tammikuuta 2007 annetulla neuvoston asetuksella (EY, Euratom) N:o 89/2007 (EUVL L 22, 31.1.2007, s.1), jäljempänä ’muutettu asetus’. Asetuksen 6 artiklan mukaisesti komissio antoi rahaston varainhoidon Euroopan investointipankin (EIP) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman yleissopimuksen mukaisesti (jäljempänä ’yleissopimus’).

Yleissopimuksen 8 artiklan 2 kohdassa määrätään, että EIP toimittaa komissiolle kunkin vuoden maaliskuun 1. päivään mennessä vuosikertomuksen rahaston tilanteesta ja sen hoidosta (taloudellinen tulos) sekä rahaston edellisen vuoden taseen (rahaston taloudellinen tilanne). Lisätietoja vuoden 2008 kertomuksesta esitetään komission yksiköiden valmisteluasiakirjan, jäljempänä ’liite’ [1], 2 jaksossa .

Muutetun asetuksen 7 artiklassa säädetään lisäksi, että komissio toimittaa viimeistään seuraavan varainhoitovuoden toukokuun 31. päivänä Euroopan parlamentille, neuvostolle ja tilintarkastustuomioistuimelle vuosikertomuksen rahaston tilanteesta ja hoidosta edellisenä varainhoitovuonna.

RAHASTON TILANNE 31. JOULUKUUTA 2008

Taloudellinen analyysi

Rahaston taloudellinen tilanne esitetään IFRS-standardien mukaisesti varainhoitovuoden 2008 lopussa. Rahaston varat olivat yhteensä 1 091 447 384,92 euroa (ks. liitteessä oleva 3 jakso: rahaston taloudellinen tilanne 31. joulukuuta 2008, EIP). Summaan sisältyvät seuraavat rahaston perustamisesta lähtien kertyneet määrät:

Maksut talousarviosta rahastoon | + 2 799 914 500,00 euroa |

Päättyneiden varainhoitovuosien nettotulokset | + 676 733 999,20 euroa |

Rahaston laiminlyödyistä maksueristä suorittamien maksujen takaisinperintä | + 576 705 008,19 euroa |

Kertyneet[2] EIP:n hallinnointi- ja tilintarkastuspalkkiot, joiden määrä vastaa vuonna 2009 suoritettavia maksuja | + 689 972,32 euroa |

Myöhässä olevista suorituksista perityt maksut vuodelta 2002 | + 5 090 662,91 euroa |

IFRS-standardien soveltamisesta johtuva oikaisu rahaston salkun arvon määrittämiseksi (ks. Takuurahaston taseen vastattavissa oleva erä ”Rahastot”, liitteen 3 jakso) | + 11 565 625,28 euroa |

Vähennetään takausmaksujen suoritukset | - 477 860 856,19 euroa |

Rahaston ylijäämän palautukset Euroopan unionin yleiseen talousarvioon | - 1 901 620 000,00 euroa |

Palautus talousarvioon vuonna 2005; palautuksen määrä oli 9 prosenttia 10:lle uudelle jäsenvaltiolle ennen 1. toukokuuta 2004 myönnetyistä toimista jäljellä olevasta määrästä (ks. rahastoasetuksen vuoden 2004 muutos, 1 jakso) | - 338 831 402,07 euroa |

Palautus talousarvioon vuonna 2007; palautuksen määrä oli 9 prosenttia Bulgarialle ja Romanialle ennen 1. tammikuuta 2007 myönnetyistä toimista jäljellä olevasta määrästä (ks. rahastoasetuksen vuoden 2004 muutos, 1 jakso) | - 260 940 124,72 euroa |

Rahaston taloudellinen tilanne 31. joulukuuta 2008 | 1 091 447 384,92 euroa |

Rahaston nettopositio (rahaston nettokäteisvarat) taseessa oli 31. joulukuuta 2008 yhteensä 1 182 717 412,60 euroa. Tämä saadaan aikaan vähentämällä rahaston 1 091 447 384,92 euron taloudellisesta tilanteesta EIP:n ja tilintarkastuspalkkiot, joita on kertynyt 689 972,32 euroa, josta 658 322,32 euroa on hallinnointipalkkioita (varainhoitovuoden 2008 EIP:n palkkio), ja lisäämällä saatuun erotukseen vuonna 2008 vuoden 2009 talousarvion osalta sovittu 91 960 000,00 euron siirto talousarviosta[3].

Muutetun asetuksen 3 artiklassa[4] säädetään, että rahaston on saavutettava tavoitesumma, joksi vahvistetaan 9 prosenttia kuhunkin toimenpiteeseen liittyvien yhteisön pääomasitoumusten kokonaismäärästä, johon lisätään maksamattomat erääntyneet korot.

Näin ollen yhteisön ulkopuolisille maille myönnettyjen luottojen ja lainatakausten määrä, johon lisätään kertyneet korot, oli 31. joulukuuta 2008 yhteensä 14 183 712 378,94 euroa, josta 136 800 205,24 euroa oli kertyneitä korkoja. Muutetussa asetuksessa määritelty rahaston varojen (1 182 717 412,60 euroa) ja yhteisön pääomasitoumusten suhde oli 8,34 prosenttia. Suhde alittaa tavoitteeksi asetetun 9 prosenttia takausten kokonaismäärästä (noin 1 276 530 000,00 euroa). Tämän vuoksi rahaston alijäämä on korvattava Euroopan unionin yleisestä talousarviosta suoritettavalla siirrolla, kuten muutetun asetuksen 2 artiklan toisessa kohdassa säädetään. Vuoden 2010 alustavaan talousarvioesitykseen vuonna 2009 otettava rahoitettava määrä on 93 810 000,00 euroa.

Tilinpäätöksen esittäminen

Koska komissio päätti esittää tilinsä uusien, IPSAS/IFRS-tilinpäätösstandardien perusteella luotujen sääntöjen mukaisesti, rahaston konsolidoimattomat tilinpäätökset on myös laadittu näiden periaatteiden mukaisesti siten kuin liitteessä on selitetty.

Takuurahaston konsolidoimaton tilinpäätös 31. joulukuuta 2008

Rahaston konsolidoimattoman taseen loppusumma on 1 091 447 384,92 euroa. Lukuun sisältyvät rahaston kokonaisvarat sekä rahastosta katetut maksamattomat määrät, kertyneet viivästyskorot ja muut siirtyvät erät. Näin rahastolle voidaan vuoden lopussa laatia täydellinen tilinpäätös, joka konsolidoidaan EU:n konsolidoituun taseeseen.

Tilinpäätöksen esittämistä koskevat tärkeimmät muutokset esitetään liitetiedoissa, jotta luvut voidaan täsmäyttää liitteessä (3.2 kohta) esitetyn EIP:n tilinpäätöksen lukujen kanssa.

Takuurahaston konsolidoimaton tase

Tase: Vastaavaa (euroa) | 2008 | 2007 |

Vaihtuvat vastaavat |

Lyhytaikaiset saamiset | 983 923,27 |

Muut | 983 923,27 |

Lyhytaikaiset sijoitukset | 886 949 667,40 | 903 713 224,50 |

Myytävissä olevat sijoitukset – hankintamenon mukaan | 857 292 051,50 | 893 521 021,50 |

Myytävissä olevat sijoitukset – vakuutusmatemaattiset erot | -633 286,00 | -5 928 251,48 |

Myytävissä olevat sijoitukset – käyvän arvon oikaisut | 11 509 579,98 | -3 895 732,16 |

Myytävissä olevat sijoitukset – siirtosaamiset | 18 781 321,92 | 20 016 186,64 |

Myytävissä olevat sijoitukset – arvon alentuminen |

Käteisvarat ja muut rahavarat | 204 497 717,52 | 249 260 720,52 |

Käyttötilit | 1 209 530,44 | 1 232 834,25 |

Lyhytaikaiset talletukset – nimellisarvo | 182 557 991,00 | 246 600 000,00 |

Lyhytaikaisista talletuksista kertyneet korot | 872 562,49 | 1 427 886,27 |

Muut rahavarat – kulut | 19 842 008,01 |

Muista rahavaroista kertyneet korot | 15 625,58 |

Vaihtuvat vastaavat yhteensä | 1 091 447 384,92 | 1 153 957 868,29 |

YHTEENSÄ | 1 091 447 384,92 | 1 153 957 868,29 |

Tase: Vastattavaa (euroa) | 2008 | 2007 |

A. OMA PÄÄOMA |

Pääoma (takuurahasto) | 298 522 973,21 | 424 272 973,21 |

Talousarviosta suoritetut maksut | 298 522 973,21 | 298 522 973,21 |

(talousarvioon maksettava ylijäämä) | 125 750 000,00 |

Rahastot | 11 565 625,28 | -3 627 413,49 |

Soveltaminen ensimmäistä kertaa – käyvän arvon rahasto | 56 045,30 | 268 318,67 |

Muutos myytävissä olevien sijoitusten käyvässä arvossa | 11 509 579,98 | -3 895 732,16 |

Kertynyt ylijäämä/alijäämä | 732 583 019,02 | 679 821 791,09 |

Edellisten tilikausien ylijäämä | 732 583 019,02 | 679 821 791,09 |

Varainhoitovuoden taloudellinen tulos | 48 085 795,09 | 52 761 227,92 |

Oma pääoma yhteensä | 1 090 757 412,60 | 1 153 228 578,73 |

B. LYHYTAIKAINEN VIERAS PÄÄOMA |

Lyhytaikaiset velat | 689 972,32 | 729 289,56 |

Muut | 689 972,32 | 729 289,56 |

Lyhytaikainen vieras pääoma yhteensä | 689 972,32 | 729 289,56 |

YHTEENSÄ | 1 091 447 384,92 | 1 153 957 868,29 |

Taseen liitetiedot:

- ’Lyhytaikaiset saamiset / muut’ tarkoittaa takuurahastolle esitettyjä takausvaateita. Tähän määrään sisältyvät pääoma, korot ja Euroopan unionin talousarvioon maksettaviksi kuuluvat sakkoseuraamukset, jotka johtuvat rahaston takauksen vapautuksesta käyttöön.

- Omaan pääomaan kuuluvan ’kertyneen ylijäämän’ ero verrattuna liitteessä olevassa 3.3 kohdassa esitettyyn rahaston taloudelliseen tilanteeseen selittyy takausvaateiden ja sakkoseuraamusten palautuksilla rahastoon.

- ’Lyhyaikaiset velat / muut’ sisältävät vuonna 2008 EIP:n hallinnointipalkkion, tilintarkastuspalkkiot, tilinpäätöstarkastuksista kertyneet palkkiot ja EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta.

Takuurahaston konsolidoimaton taloudellinen tulos

Takuurahasto – Konsolidoimaton taloudellinen tulos (euroa) | 2008 | 2007 |

Rahoitustoiminnan tuotot | 48 907 685,22 | 53 711 135,24 |

Korkotuotot |

Käteisvarojen ja muiden rahavarojen korkotuotot | 8 095 172,09 | 10 018 308,25 |

Myytävissä olevien sijoitusten korkotuotot | 39 622 151,89 | 40 792 525,60 |

Muut korkotuotot |

Kurssivoitot | 105 124,43 |

Myytävissä olevien sijoitusten toteutuneet myyntivoitot | 1 085 236,81 | 2 900 301,39 |

Myytävissä olevien sijoitusten arvonalentumistappioiden peruuttaminen |

Muut tuotot rahoitustoiminnasta |

Rahoitustoiminnan kulut | -821 890,13 | -949 907,32 |

Korkokulut |

Käteisvarojen ja muiden rahavarojen korkokulut |

Kurssitappiot | -115 874,33 |

Myytävissä olevien sijoitusten toteutuneet myyntitappiot |

Myytävissä olevien sijoitusten arvonalentumistappiot |

Muut rahoituskulut | -821 890,13 | -834 032,99 |

josta: hallinnointipalkkiot | -658 322,32 | -835 014,05 |

MUUN TOIMINNAN YLIJÄÄMÄ | 48 085 795,09 | 52 761 227,92 |

VARSINAISEN TOIMINNAN YLIJÄÄMÄ |

Muun kuin varsinaisen toiminnan tuotot |

Muun kuin varsinaisen toiminnan tappiot |

SATUNNAISERIEN YLIJÄÄMÄ |

VARAINHOITOVUODEN TALOUDELLINEN TULOS | 48 085 795,09 | 52 761 227,92 |

Konsolidoimattoman taloudellisen tuloksen liitetiedot:

’Muut rahoituskulut’ sisältävät EIP:n hallinnointipalkkion, tilintarkastuspalkkiot, tilinpäätöstarkastuksista kertyneet palkkiot ja EIP:lle kuuluvat takaisinperintämaksut, jotka johtuvat rahastolle kuuluvien seuraamusmaksujen suorittamisesta.

RAHASTOSTA JA RAHASTOON SUORITETUT MAKSUT

Yleisestä talousarviosta rahastoon suoritettujen maksujen oikeusperusta

Muutetun asetuksen mukaisesti varojen hankkiminen rahastoon toteutetaan uuden säännön mukaisesti. Järjestelmän pääasiallinen etu on sen yksinkertaisuus ja varmuus talousarvioon kohdistuvista vaikutuksista, koska kaikki taattavat toimet (EIP, makrotaloudellinen apu, Euratomin lainat) tiedetään, ja niihin sovelletaan tavoitesummaa laskettaessa samaa sääntöä (9 prosenttia lainojen ja taattujen lainojen yhteismäärästä).

Talousarviota koskevasta kurinalaisuudesta ja moitteettomasta varainhoidosta tehdyn Euroopan parlamentin, neuvoston ja komission välisen toimielinten sopimuksen[5] mukaisesti rahaston rahoitus toteutetaan otsakkeeseen 4 kuuluvasta budjettikohdasta (ulkosuhteet).

Yleisestä talousarviosta / yleiseen talousarvioon varainhoitovuonna suoritetut maksut

Asetukseen vuonna 2007 tehdyllä muutoksella pyritään ensisijaisesti tehostamaan budjettivarojen käyttöä, jolloin varojen suorittaminen rahastoon perustuisi myönnettyjen lainatakausten toteutuneisiin määriin.

Joulukuun 31. päivänä 2007 voimassa olleiden taattujen toimien (12 427 580 000,00 euroa) perusteella vuoden 2007 rahoitusta vastaava määrä (91 960 000,00 euroa) lisättiin vuonna 2008 budjettikohtaan 01 04 01 14 ”Maksut takuurahastoon” Euroopan unionin vuoden 2009 yleisen talousarvion menotaulukossa. Tämä määrä maksettiin yhtenä suorituksena talousarviosta rahastoon 23. tammikuuta 2009.

Rahaston rahoitusomaisuuden sijoittamisesta saadut korot

Rahaston rahoitusomaisuus on sijoitettu niiden varainhoitoperiaatteiden mukaan, joista määrätään 23. ja 25. marraskuuta 1994 allekirjoitetun Euroopan yhteisön ja EIP:n yleissopimuksen liitteessä, sellaisena kuin yleissopimus on muutettuna 17. ja 23. syyskuuta 1996 tehdyllä täydennyksellä N:o 1, 26. huhtikuuta ja 8. toukokuuta 2002 tehdyllä täydennyksellä N:o 2 ja 25. päivänä helmikuuta 2008 tehdyllä täydennyksellä N:o 3. 20 prosenttia rahaston varoista on sijoitettava lyhytaikaisiin, enintään vuoden kuluessa erääntyviin sijoituksiin. Näihin sijoituksiin sisältyvät vaihtuvakorkoiset arvopaperit erääntymisajasta riippumatta sekä kiinteäkorkoiset arvopaperit, joiden jäljellä oleva erääntymisaika on enintään vuoden, alkuperäisestä erääntymisajasta riippumatta. Kiinteäkorkoiset arvopaperit ovat lunastettavissa 100 prosenttiin nimellisarvosta erääntymispäivänä, kun taas vaihtuvakorkoiset arvopaperit voidaan milloin tahansa myydä lähes 100 prosentin hintaan riippumatta niiden jäljellä olevasta erääntymisajasta. Jotta säilytetään tasapaino niiden instrumenttien välillä, joilla saadaan tarvittava likviditeetti, vähintään 100 000 000,00 euroa pidetään rahamarkkinasijoituksina, erityisesti pankkitalletuksina.

Sijoitussalkun kokonaistuotto oli 6,42 prosenttia vuonna 2008.

Vuoden 2008 markkinatilanne oli erittäin vaikea, sillä finanssikriisi levisi ja vaikutti kaikkiin pankkeihin; se alkoi vaikuttaa myös reaalitalouteen. Sijoitussalkun tuotto jäi tavoitetta huonommaksi (ks. lisätietoja liitteessä olevasta kohdasta 1.4.2 ”Tulos”). Vuoden 2008 lopussa tuottoero vertailuarvoon oli 77,56 peruspistettä alle tavoitteen. Rahaston tuottokehitys oli erityisen heikko syyskuun puolivälistä Lehman Brothersin kaaduttua, ja tuottoerojen tuntuva kasvu vaikutti kielteisesti arvopapereihin, jotka eivät kuulu Eurozone Sovereign Iboxx -indeksien joukkolainakoreihin. Varsinkin Itä-Euroopan hallitusten liikkeeseenlaskemien joukkolainojen, joita rahaston sijoitussalkkuun sisältyy, hinnat laskivat huomattavasti loka- ja marraskuussa. Joulukuussa 2008 markkinoiden vakiinnuttua tuottokehitys parani hieman.

Komission ja EIP:n yhteisellä sopimuksella on laadittu luettelo pankeista, joihin talletuksia voidaan tehdä. Alkuperäistä luetteloa on jouduttu tarkistamaan säännöllisin väliajoin, koska talletuspankkien luokitukset muuttuvat. Niiden Moody’s-luokitus on vähintään P1 lyhyellä aikavälillä tai vastaava Standard & Poors- tai Fitch-luokitus. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata kilpailukykyinen tuotto ja riskien hajauttaminen.

Vuonna 2008 rahaston käteisvarat ja muut rahavarat, käyttötilit ja arvopaperisijoitukset tuottivat korkoja yhteensä 48 802 560,79 euroa. Nämä korot jakautuivat seuraavasti:

- Talletukset ja käyttötilit : 8 043 015,28 euroa. Kyseessä on tilanne 31. joulukuuta 2008, ja määrässä ovat mukana pankkitalletusten muodossa tehdyistä sijoituksista saadut korot (8 528 274,58 euroa) ja vuonna 2008 kertyneiden korkojen muutos (539 698,20 euroa). Käyttötilien osuus oli 54 438,90 euroa, joka sisältää käyttötilille kirjatut korot.

- Arvopaperisalkku : 39 622 151,89 euroa. Lukuun sisältyvät 31. joulukuuta 2008 mennessä arvopapereista kertyneet korot (40 834 028,61 euroa) ja kertyneiden korkojen muutos (1 234 864,72 euroa). Arvopaperisijoitusten korot kertyvät arvopaperimuodossa tehdyistä sijoituksista, joihin sovelletaan sen yleissopimuksen sijoitusperiaatteita, jolla EIP valtuutettiin hoitamaan rahaston likvidejä varoja. Näitä tuloja on kuitenkin oikaistava varainhoitovuoden arvopaperisijoitusten perusteella. Tämä oikaisu vastaa hankinta-arvon ja lunastusarvon erotusta eli 22 988,00 euron erää, joka suhteutetaan salkussa olevien arvopapereiden jäljellä olevaan erääntymisaikaan (vastaa jaksotettua preemiota tai hinnanalennusta, joka on kirjattu tuloslaskelmaan).

Korkotuotot esitetään varainhoitovuoden tuloksessa.

Maksuvelvoitteensa laiminlyöneiltä velallisilta perityt varat

Argentiinan tasavallalta perittiin 1 448 433,44 Yhdysvaltain dollarin suuruinen maksamaton sakkokorko 12. joulukuuta 2008. Rahastolla ei ollut varoja perittävänä 31. joulukuuta 2008.

RAHASTON VAROJEN KÄYTTÖ

Viivästyneiden erien suorittaminen

Rahastosta ei maksettu viivästyneitä eriä vuonna 2008.

EIP:n palkkio

Yleissopimuksen toisessa täydennyksessä, joka allekirjoitettiin 26. huhtikuuta ja 8. toukokuuta 2002, määrätään, että pankin palkkio lasketaan soveltamalla rahaston rahoitusomaisuuden kuhunkin erään alenevaa vuosipalkkioprosenttia. Palkkio lasketaan rahaston varojen keskimääräisestä arvosta.

Vuonna 2008 EIP:n palkkioksi vahvistettiin 658 322,32 euroa, joka merkittiin tuloslaskelmaan ja kirjattiin taseen vastattaviin siirtovelkana. Palkkio maksettiin EIP:lle helmikuussa 2009.

[1] SEC(2009)

[2] Tähän 689 972,32 euron määrään sisältyy 658 322,32 euroa EIP:n hallinnointipalkkioita ja 31 650,00 euroa ulkopuolisia tilintarkastusmaksuja vuonna 2008 (ks. liitteessä oleva 3.6 kohta: lyhytaikainen vieras pääoma).

[3] Euroopan unionin yleisestä talousarviosta maksettiin 23. tammikuuta 2009 rahastoon 91 960 000,00 euroa.

[4] Muutetussa asetuksessa säädetään, että rahaston kattamat toimet jäsenyyteen valmistautuvien maiden hyväksi pysyvät unioniin liittymisen jälkeenkin yhteisön takauksen piirissä. Ne eivät kuitenkaan enää liittymispäivän jälkeen ole ulkosuhteisiin liittyviä hankkeita, vaan ne katetaan rahaston sijaan suoraan Euroopan unionin yleisestä talousarviosta.

[5] EUVL C 139, 14.6.2006, s. 1.